cyanic-selkie/wikianc huggingface dataset:
Tigris
Tigris virgatus
Subspecies extentu latissimo, ab Anatolia per Persiam et Asiam centralem usque ad Mogoliam, qui mox redactus est. Ultima observatio verificata fuit annis 1972–1976, quando investigatores dixerunt minus quam 100 tigres superesse. Sunt qui dicunt ultimum tigrem virgatum captum esse anno 1997; alii eum dicunt annis 1950 exstinctum esse. Observationes adhuc referuntur per Afghaniam, Turcomanniam, et Turciam orientalem, sed nullae verificatae sunt.
Periculum
Saeculo vicensimo inito, circa 100 000 tigres in vita fera inveniebantur, a Turcia ad occasum usque ad insulas Asiae Orientalis ad ortum. Anno 2005, minus quam 7 000 tigres superesse dicunt, etiam tres ex novem subspeciebus exstincta sunt. Minae praecipuae sunt destructio habitationum et venatio furtiva. Subspecies maxime periclitata tigris Amoyensis est, cuius 20–50 tigres supersunt.
Monroe Comitatus (Michigania)
Monroe Comitatus  (Anglice:  Monroe County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 145,945 incolae (anno 2000) sunt. Comitatus, cuius caput est urbs Monroe, die 14 Iulii 1817 creatus est. In hoc comitatu minima pars incolarum haud Anglice domu (4.0 %) loquitur.
Tigris
Periculum
Olim tigres celebres fuerunt ut tropaea inter aristocratas et locupletes. Saepe venabantur a tergo elephantino, agminibus magnis ubi dyodecades tigridum sclopetabantur. Et reges venati sunt; non propter suam pulchram faciem tigris Bengalus et regalis vocatur. Conlaboratio in tigribus exstinguendis a medio saeculo 19 exsistit, sed post Bellum Mundanum Alterum increvit. Mao Zedong annis 1959–1976 bellum ad tigres Amoyenses gessit; similia eventa per Asiam inveniuntur.
Ordo Mundi Naturae Tuendae seu WWF hodie dicit tigrem inter species maxime in periculo esse, propter magnum gradum denudationis silvarum, sed etiam tigres occiduntur toxico, electricitate, narcis terrestribus, captura in decipulis, et sclopetatione, ad pellem et ossa cara accipienda. Ex ossibus medicamentum orientale translaticium fit, etiam 'vinum tigrinum' (ut dictum) cuius 100 000 ampullae per annum fiunt. Hoc centum tigribus occisis per annum respondet.
Tigres historici et litterarii
Graeci antiqui tigres post expeditiones Alexandri Magni in Asiam cognoverunt.
Primus tigris Romam ab Augusto fertur 4 Maii 12 a.C.n. (742 a.U.c.), theatri Marcelli dedicatione, teste Plin. Nat. Hist. l. 8 c. 25 § 65. Heliogabalus sibi iunxit tigres, se Bacchum vocans; semel 51 tigres ostendit et occidit.
Celeberrimi litteraturae tigrides sunt Shere Khan, ex Rugardi Kipling Jungle Book ("Liber Iungalae") et Tigris ex Winnie ille Pu Semper Ludet. Opus civitatis Georgiae Vepʼkhis Tqaosani ('Eques in Pelle Tigrino', nisi Pantherino) est. Gulielmi Blake The Tyger ('Tigris') praeclarum poëma Anglicum. Anno 2002, Ioannes Martel a Booker Praemio honoratus est ob eius librum Life of Pi ("Vita Piscini"), historiam Indi in Mari Pacifico naufragi cum tigre.
Gustavus Schröder
Gustavus Schröder (natus in Hadersleben die 28 Septembris 1885; 10 Ianuarii 1959 Hamburgi) fuit navarchus princeps Germanicus.
Montmorency Comitatus
Montmorency Comitatus  (Anglice:  Montmorency County) est Michiganiae et ergo Civitatum Foederatarum Americae comitatus in Paeninsula Michiganensi   Inferiori cui 10,315 incolae (anno 2000) sunt. Comitatus, cuius caput est urbs Atlanta, anno 1881 creatus est. In hoc comitatu minima pars incolarum haud Anglice domu (2.8 %) loquitur.
Evangelium Evae
Evangelium Evae est liber ut qui diceret apocryphus, Graece compositus et fortasse Evae ipsi attributus, hodie deperditus. Hoc opus a Gnosticis quibusdam scriptum esse Epiphanius adseverat et ex eo unum fragmentum, vel fortasse duo, citat (Epiphanius, Panarion 26.3.1, cf. 26.5.1).
Dawn Addams
Dawn Addams (nata Victoria Dawn Addams die 21 Septembris 1930 in Felixstowe Suffolciae; mortua Londinii die 7 Maii 1985) fuit pellicularum actrix Britannica.
Liber Elchasai
Liber Elchasai est liber ut qui diceret apocryphus.
Publius Memmius Regulus
Publius Memmius Regulus (quando natus sit, nescimus; mortuus est anno 61) senator Romanus primo saeculo post Christum natum fuit. Fuit homo novus, quaestor Tiberii, tum vel aedilis vel tribunus plebis, tum praetor. 1 Octobris 31 consul suffectus cum Lucio Fulcinio Trione. Tiberius ei mandavit, ut cum Quinto Naevio Sutorio Macrone Lucium Aelium Seianum praefectum praetorio opprimeret. 18 Octobris 31 Memmius in curia litteras Tiberii legit et, cum senator aliquis ita censuit, Seianum comprehendi iussit. Die sequenti Memmio duce senatus supplicium supremum Seiano censuit. In Capreas iter fecit, ut Tiberium Romam revocaret, sed frustra. Cum collega Fulcinio acerrime de amicis Seiani insequendis certavit. Anno 35 Memmius successor Gaii Poppaei Sabini legatus Augusti pro praetore Moesiae Achaeae Macedoniaeque factus est. Quem magistratum ad usque annum 44, cum Achaea et Macedonia iterum proconsulibus datae sunt, administravit. Anno 38 brevi tempore a Caligula imperatore Romam revocatus est. Imperator enim Lolliam Paulinam cupivit, uxorem Memmii. Quamquam Caligula hanc celeriter dimisit, ad maritum reverti ei non licuit. Anno 39 vel 40 in provincias suas revertit, a multis civitatibus Graecis honoratus est. Cum Caligula statuam praeclaram Iovis Olympiae venerati (opus sculptoris Phidiae erat) sibi Romam apportari iussit, quia pulcherrima opera in pulcherrima urbe ponenda erant, Memmius cum variis aliis  causis adlatis tum et prodigiis manifestis hoc mandatum retardavit, donec ipse imperator anno 41 obiret. Tum secundum Flavium Iosephum dedecora maxima rempublicam foedantia aegre ferens de secessione a Gaio Augusto aperte cogitabat. Annis 48/49 Memmius proconsul Asiae fuit, tum tempore Neronis imperatoris quiete Romae vivebat. Eis annis VIIvir epulonum, sodalis Augustalis fraterque Arvalis fuit. Anno 61 mortuus est. Filius eius Gaius Memmius Regulus anno 63 consul ordinarius fuit.
Iudicium Taciti hoc fuit ː Memmius Regulus, auctoritate constantia fama, in quantum praeumbrante imperatoris fastigio datur, clarus. Quin etiam addebat Neronem quondam aegrum dixisse si quid ipsi accidisset rempublicam in Memmio Regulo subsidium habituram
Apocalypsis Petri
Apocalypsis Petri est liber ut qui diceret apocryphus.
Campi (Tuscia)
Campi (alia nomina: Canpis ; Campi apud Bisentium) (Italiane: Campi Bisenzio) sunt oppida Italiae et municipia, circiter 43 900 incolarum, in Regione Tuscia et in Urbe metropolitana Florentina sita. Incolae Campiani vel Campienses appellantur.
Fractiones
Capalle, Il Rosi, La Villa, Le Miccine, Limite, San Cresci, San Donnino, San Piero a Ponti, Sant'Angelo a Lecore, Tre Ville
Collegium Primae Philosophiae in Urbe
Conditum in urbe die V cal. februarii a.D. 2015 "'Collegium Primae Philosophiae in Urbe'" collegium philosophorum ex variis gentibus est. Ab initio varia opera – de philosophia socialis, de philosophia oeconomiae, de philosophia politica et de metaphysica publicata sunt. Hodierno die intentio principalis est opus de logica et de ontologia. Opera de Theologia naturalis et de aesthetica musica pronuntiata sunt.
Nexus externi
Collegium Primae Philosophiae in Urbe Collegium Primae Philosophiae in Urbe Collegium Primae Philosophiae in Urbe Collegium Primae Philosophiae in Urbe
Oakland Comitatus
Oakland Comitatus  (Anglice:  Oakland County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 1,194,156 incolae (anno 2000) sunt. Comitatus, cuius caput est urbs Pontiac, die 12 Ianuarii 1819 creatus est. In hoc comitatu octava pars incolarum haud Anglice domu (12.7 %) loquitur.
Apocalypsis Thomae
Apocalypsis Thomae est liber ut qui diceret apocryphus.
Impi
Impi (vocabulum Zuluanum, 'proelium', 'bellum', 'copias' significans) erant milites exercitus Zuluani, a rege Shaka Zuluano creati. Legio militum qui impi erant Zuluanice Ibutho appellatur. Impi praeclara instructione cornuum bubali (vulgo impondo zankomo 'cornua bestiae') contra hostes utebantur.
Newaygo Comitatus
Newaygo Comitatus  (Anglice:  Newaygo County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 47,874 incolae (anno 2000) sunt. Comitatus, cuius caput est urbs White Cloud, anno 1851 creatus est. In hoc comitatu vigesima pars incolarum haud Anglice domu (4.8 %) loquitur.
Impi
Arma
Primum telum exercitus Zuluani fuit ipapa, nomen onomatopoetium, ex sono teli in aëre iacti appellatum. Shaka Zuluanus hanc assagaiam mutavit et novum telum creavit. Nova assagaia (Zuluane iklwa) et telum sunt arma principalia impi, cum scutum ngunicum vel isihlangu armamentum pro defensione esset. Aliud scutum Zuluanum est umbumbuluzo, scuto ngunico minus. Scuta Zuluana ex corio vaccarum fiunt.
Armarium frigidarium
Armarium frigidarium seu brevius frigidarium et recenter refrigidarium est machina armario similis, qua refrigeratur, ut diutius conservetur, cibus sicut holus, caro, caseus et potiones sicut lac et potiones reficiendi, medicamenta, et substantiae chemicae.
A Gulielmo Cullen, Alexandro Twinning, Ferdinando Carré, et Carolo de Linde inventum emendatumque est.
Sedecim Factores Personalitatis
Sedecim Factores Personalitatis, Quaestionario Sedecim Factorum Personalitatis mensurati, a psychologo Raimundo Cattell multivariate derivati sunt.
Structura personalitatis
Ut structura Sedecim Factorum Personalitatis a Raimundo Cattell statuetur, exordium 17 953 vocabulorum compilatio fuit quae, de attributis ad personalitatem pertinentibus, psychologi Allport et Odbert suae investigationi e linguae Anglicae dictionario Websteriano excerpsere.
Haec vocabula classificari possunt in dissimiles categorias quattuor quae sunt: 1) notae aut vocabula consistentem et stabilem moris inclinationem exprimentia; 2) temporales status animi; 3) vocabula referentia ad effectus quem hominis mos aliis habebat et 4) mixta categoria. Raimundus Cattell e prima categoria discessit cui circiter 100 vocabula ad statibus relata addidit. Cum hac selectione ei 4 500 vocabulorum superfuere.
Per dissimiles analyses clusteris haec 4 500 vocabula circiter in 171 congeriebus sive variabilibus congregari posse comprobavit. Postea centum adulti cum his 171 taxati sunt et, eorum datorum analysibus factorialibus factis, 35 bipolaria variabilia surrexere. Postquam haec 35 bipolaria variabilia ad magnum exemplum probativum adultorum e diversissimis multitudinibus provenientium applicarentur ut taxarentur, analysis factorialis duodecim factores ostendit. Similium methodorum serie alii quindecim factores obtenti sunt, qui plerasque mores personalitatis ambitu explicare poterant.
Secunda investigationis phasis constavit ex inveniendis eisdem factoribus cum datis L (vitae) repertis sed nunc cum datis Q (quaestionariorum). Cattell in factoribus inventis cum datis L fundavit.
Aemilia Schindler
Aemilia Schindler (nata Alt Moletein in oppido Moraviae, tunc ad Imperium Austro-Hungaricum pertinenti, die 22 Octobris 1907; mortua Strausberg in vico iuxta Berolinum die 5 Octobris 2001) fuit mulier Austro-Germanica. Quae inter secundum bellum mundanum una cum Anschario Schindler, cui anno 1928 nupserat, Iudaeis aliisque a nazistis oppressis auxilium dedit. Quos in officina sua collocantes simulabant operarios suos magni momenti esse ad bellum vincendum.
Sedecim Factores Personalitatis
Structura personalitatis
Ex his sedecim factoribus, duodecim factores cum datorum L eis coincidebant, dum quattuor datorum Q exclusivi erant et datorum L tres in datis quae e quaestionariis proveniebant non iterati sunt. Ergo obtenti sunt duodecim factores communes ambabus methodis.
Aemilia Schindler
De Anschario, qui die 18 Iulii 1967 titulum iusto inter gentes accepit, Thomas Keneally, rebus gestis Australianus scriptor, librum Schindler's List inscriptum scripsit, a quo anno 1993 pellicula eiusdem nominis ducta est. Huius operis gratia, etiam Aemilia anno 1993 decorata est titulo iusto inter gentes.
Sedecim Factores Personalitatis
Structura personalitatis
Ibi infra tabula cum sedecim factoribus et cum vocabulis descriptoriis taxationis uniuscuiusque inter parentheses est:
Abel Bonnard
Abel Bonnard (natus Pictavii die 19 Decembris 1883, mortuus Matriti die 31 Maii 1968) fuit rerum politicarum peritus, poeta, diurnarius, et mythistoriarum scriptor Francicus.
Alumnus fuit Scholae Lupariensis. In Academiam Francicam anno 1932 cooptatus est, sed anno 1944 expunctus est. Nam ab anno 1942 usque in 1944 minister educationis in administratione Regiminis Vippiacensis fuerat.
Odi Salomonis
Odi Salomonis est liber ut qui diceret apocryphus.
Daera
Daera (ex Arabico دائرة‎ 'circulum') est administrativa vilaiae regio in Algerio et Sahara Occidentali. In Bruneio et Malaesia, vox daera (Malaice: daerah) ad districtum simpliciter refert; in Indonesia, daera specialis (Indonesice: daerah istimewa) ad Achemi et Iogiacartae, territoria specialia.
Vilma Espin Guillois
Vilma Espin Guillois (7 Aprilis 1930 – 18 Iunii 2007) fuit politica una eorum qui res novas moliti sunt in insula Cuba anno 1958. Fuit mulier Radulphi Castro, Fidelis fratris.
Biographia
Vilma Espin Guillois nata est Havanae die 7 Aprilis 1930. Pater fuit iuris consultus pro societate Bacardi; mater autem, origine Francica, fuit cognata philosophi Pauli Lafargue (qui et ille Havanae natus est). Circa annum 1952, Vilma frequentabat Institutum Technologiae Massachusettense. Usque ad mortem, fuit praeses Foederationis Mulierum Cubanarum (Hispanice: Federación de Mujeres Cubanas), quam ipsa instituit anno 1959. Anno 1978 Praemium Lenin pro Pace accepit.
Acta Pauli
Acta Pauli est liber ut qui diceret apocryphus.
Empathia
Empathía (Graece ἐμπάθεια 'amor corporeus, passio' < ἐν 'in, ad' + πάθος 'passio, dolor') est facultas intellegendi vel sentiendi quod alienus homo intra animum experitur; hoc est facultas sui in alieno loco ponendi. Definitiones empathiae variissimos animi motuum statús amplectuntur. Inter genera empathiae a psychologis propositis sunt empathia cognitiva, empathia animi motuum, et empathia somatica.
Vocabulum empathia ab Hermanno Lotze et Roberto Vischer in Einfühlung ('sensus in') vocabulum Theodiscum accommodatum est, quod vicissim ab Eduardo B. Titchener in empathy vocabulum Anglicum anno 1909 conversum est. Unde vocabulum Latinum derivatur. Graece autem εμπάθεια hodie 'praeiudicata opinio', 'malevolentia', 'malevolentia (ius)', et 'odium' significare potest.
Angelus Rotta
Angelus Rotta fuit episcopus Italicus et Sanctae Sedis legatus, natus Mediolani die 9 Augusti 1872.
Inter secundum bellum mundanum Angelus Rotta, tunc nuntius apostolicus in Hungaria, Iudaeis a nazistis vexatis auxilium dedit. Huius operis gratia post mortem anno 1997 decoratus est titulo iusto inter gentes. Romae mortuus est die 1 Februarii 1965.
Ericus Ludendorff
Ericus Fridericus Gulielmus Ludendorff  (Cruszevniae natus die 9 Aprilis 1865; in Provincia Posnaniae-Monaci mortuus die 20 Decembris 1937) fuit vir publicus et militaris Germanicus et inter primum bellum mundanum cum Paulo de Hindenburg duce exercitus Germanici.
Vita
Post cladem Imperii Germanici in primo bello mundano acceptam Ludendorff e Germania in Sueciam fugit. Postea in patriam reversus Monaci vixit, ubi mense Novembri 1923 Adolpho Hitler succurrit ad eripiendam potestatem. Antea Guilelmum Kapp consulit, quum ipse Imperium Germanicum anno 1920 restituere molitus est. Tunc laborantes Berlino exercitis capto totum conatum corrumperunt, quoniam Fridericus Ebert eos contra Kapp appellavit, postquam utrique in Sueciam denuo effugerunt.
Universitas Masarykiana Brunensis
Facultates
Universitas decem facultates habet:
História do descobrimento e conquista da Índia pelos Portugueses
História do descobrimento e conquista da Índia pelos Portugueses ("Historia inventionis et debellationis Indiae a Lusitanis") est opus historicum in libros decem divisum a Ferdinandus Lopes de Castanheda conscriptum. Huius operis volumen primum anno 1551 editum est, anno 1554 recensum. Volumina II et III anno 1552, IV et V anno 1553, VI anno 1554, VIII anno 1561. Volumen septimum sine anno editum est. Regina Catharina a nobilibus quibusdam imprecata editionem voluminum IX et X vetavit.
Heraclius
Heraclius I, Graece, fuit Imperator Romanus Orientalis a die 5 Octobris 610 usque ad mortem die 11 Februarii 641.
Familia et vita privata
Heraclius origine fuit Armenus. Pater eius Heraclius senior erat dux militaris sub Mauricio imperatore. Anno 585 et sequentibus annis feliciter magister militum contra Persas pugnabat. An Mauricio aut Phoca imperatore pater exarchus Africae factus esset, ignoramus. Mater Heraclii fuit Epiphania. Frater autem Heraclii senioris fuit Gregorius, cuius filius Nicetas nominatus erat. Heraclius iunior autem primo Eudociam duxit, ex qua Epiphaniam et Constantinum III filios habuit, postea, Eudocia mortua, Martinam sororis Mariae filiam, quae ei Heraclium II Heraclonam filias filiosque quattuor peperit.
Seditio contra Phocam et bellum civile
Postquam Phocas I imperium suscepit, multi homines ab eo vexati et necati sunt. Itaque Heraclius senior saepe rogabatur, ut tyranni imperium finiret. Itaque anno 608 frumentum non iam Constantinopolim misit, magnas copias paravit et anno 609 copias Niceta duce in Aegyptum, classem sub Heraclio iuniore Thessalonicam misit. Ibi ad annum 610 milites plures coegit, ut Constantinopolim expugnaret. 3 Octobris eius anni ad urbem advenit. Interim Nicetas acerrimis pugnis Alexandriam expugnavit et in Syriam processit. Tandem 5 Octobris 610 Heraclius urbem intravit, Phocam maximis cruciatibus necare iussit, imperator coronatus est.
Imperium
Eodem die, quo coronatus, Fabiam, qui postea Eudocia nominabatur, in matrimonium duxit. Sed imperator novus maximos labores perficere debuit. Nam eo regnante Persae Avari Slavi Bulgari et postea Arabes imperium ad exitium paene duxerunt. Itaque omnia, quae Heraclius fecit, ad bellum gerendum spectabant.
Aerarium
Aerarium post regnum Phocae nihil pecuniae habuit. Itaque maioribus vectigalibus poenis pecuniariis mutationibus obligatoriis auri magnam quantitatem collegit. Praeterea ipse et ecclesia pecuniam pro bello contra Persas paganos dederunt.
Leptoptilos crumeniferus
Leptoptilos crumeniferus est avis familiae Ciconiidarum, quae in Africa Austrina et Sahara habitat. Mammalibus, reptilibus, et similibus vescitur.
Heraclius
Disputationes rerum religiosarum
Heraclius iurgium episcoporum de natura Christi finire voluit, cum inter sectores Orthodoxiae, quae Deum et Christum diversas naturas habere adfirmabant et Monophysitium, qui dicebant Deo et Christo esse una natura, egit. Doctrinam "Monotheletismi" invenit: Christo et Deo esse diversae naturae, sed una voluntas. Quod autem papa Ioannes IV anno 640 verum esse negavit.
In Hispania
Heraclio Imperatore, provincia Spaniae amissa est a Romanis, quae Swinthila rex Visigothorum ultima castra Romanorum cepit anno 622. Romani nullum auxilium ad Hispaniam miserunt. Sicut dixit Isidorus Hispalensis:
Contra Avaros
Anno 619 cum rege Avarum de pace agebat, sed frustra, nam Avari imperatorem capere in animo habebant. Anno 622 Constantinopolim frustra aggressi sunt. Postea una cum Persis contra Romanos bellum gesserunt.
Herbertus Richter
Herbertus Richter (natus Salinis Saxonicis die 5 Augusti 1901; supplicio affectus est in Brandenburg-Görden die 8 Maii 1944) fuit architectus Germanicus.
Herbertus Richter, qui contra Adolfi Hitler tyrannidem certabat et ad conventiculam secretam "Unionem Europaeam" pertinebat, inter secundum bellum mundanum Iudaeis et aliis a nazistis oppressis auxilium dedit, Nazisti eum tamen die 5 Septembris 1943 reppererunt et capite damnaverunt. Huius operis gratia anno 2006 decoratus est titulo iusto inter gentes.
Heraclius
Contra Arabes
Gaudium de victoria breve est, nam 633 Arabes Abu Bakr et Omaro ducibus nunc et contra Persas et contra Romanos bellum gerunt. Tum anno 636, proelio apud Gabatham gesto, Damascum, Februarii 638 Hierosolymam, 639 totam Syriam occupaverunt. Ita labores omnes Heraclii ad restituendum imperium orientale frustra fuerunt.
Mors
Postquam Constantinopolim reversus est, de seditione nepotis Theodori et filii Athalarici audivit. Rumoribus statim creditis, ambos mutilare et in exilium mitti iussit. Tum de successione putavit. Nam filius maior Constantinus III ex Eudoxia et heres Constantinus morbo afficiebatur. Itaque Februarii 641 Heraclonam, ex Martina natum, imperatorem nominavit. 11 Februarii mortuus est.
Musicologia
Musicologia (Graece: μουσική = 'musica' + λόγος 'studium, ratio') est academica musicae investigatio.
On-line Journals
Although many musicology journals are not available on-line, or are only available through pay-for-access portals, a sampling of peer reviewed journals in various subfields gives some idea of musicological writings:
The following musicology journals can be accessed on-line through JSTOR (requires subscription for full access). Many of them have their latest issues available on-line via publisher portals (usually requiring a fee for access).
Paulus de Hindenburg
Paulus Ludovicus Ioannes Antonius de Beneckendorff et de Hindenburg (Posnaniae natus die 2 Octobris 1847; in Gut Neudeck Borussiae mortuus die 2 Augusti 1934) fuit vir publicus et militaris Germanicus et primo bello mundano cum Erico Ludendorff dux exercitus Germanici. Ab anno 1925 usque ad mortem erat secundus praeses Rei Publicae Vimarianae.
Vita
Die 26 Aprilis 1925, Paulus de Hindenburg electionem Praesis Rei Publicae in secundo ordine petitionum contra Gulielmum Marx et Ernestum Thälmann vicit (48.3 % contra 45.3 % resp. 6.4 %). Anno 1932, iterum in secundo ordine petitionum die 10 Aprilis contra Adolfum Hitler (36.7%) et Ernestum Thälmann (10.1 %) pugnavit et vicit et iterum electus est, cum 53.1 % suffragii, sed iam die 30 Ianuarii 1933 Hindenburg Hitler Germaniae cancellarium creavit, a quo raptim libertas et democratia sublatae sunt.
Apocalypsis Pauli
Apocalypsis Pauli sive Visio Sancti Pauli est liber ut qui diceret apocryphus.
Auctor apocalypsis Paulum prophetam cum angello in tartarum caelumque progredientem facit. Paulus ibi poenas diaboli, eo praemia divi vidisse refertur. Versiones variae de apocalypsi inveniri possunt, in quibus imprimis pars tartari semper occurrit. Poenae ab auctore descriptae autem multo inter versiones differunt.
Vallis Arni
Vallis Arni    (etiam: Vallis Arnonica, Vallis Arnensis) (Italiane: Valdarno) est vallis Italiae, in Regione Tuscia sita. Vallis Arni omnes vallis flumis Arni non est, quoniam pars prima, a Mons Falteronis usque ad urbem Arretii, Clusentinus nomen habet.
Geographica
Vallis Arni omnes divisa in partes duae: a urbe Arretii usque ad urbem Florentia Vallis Arni Superior; a urbe Florentiae usque ad urbem Pisarum Vallis Arni Inferior est.
Chinchilla
Chinchilla est genus rodentiorum familiae Chinchillidarum, quae in Andibus Americae Australis endemici sunt.
Falteronae mons
Falteronae mons (Italiane: Monte Falterona) est mons Italiae mediae, in iugo Apennino Tosco-Aemilino. Mons stat in Tuscia regione, infra Urbem metropolitanam Florentinam et Provinciam Arretinam. Cacumen altitudinem 1654 m contingit.
Prope locum, cui nonen Caput Arni apud altitudinem 1358 m, fons est ubi flumen Arnus oritur.
Osceola Comitatus (Michigania)
Osceola Comitatus  (Anglice:  Osceola County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 23197 incolae (anno 2000) sunt. Comitatus, cuius caput est urbs Reed City, die 1 Aprilis 1840 creatus est. In hoc comitatu minima pars incolarum haud Anglice domu (3.5 %) loquitur.
Franciscus Raszeja
Franciscus Raszeja (natus Culmae die 2 Aprilis 1896; Varsoviae necatus die 21 Iulii 1942) fuit medicus Polonicus. Franciscus Raszeja in Varsoviae oppido Iudaico inter secundum bellum mundanum Iudaeis a nazistis vexatis auxilium dedit. Nazistae eum tamen repperunt et statim interfecerunt. Beneficiorum gratia anno 2001 mense Februario decoratus est titulo iusto inter gentes.
Eberhardus Rebling
Eberhardus Rebling (Berolini natus die 4 Decembris 1911; mortuus in Königs Wusterhausen die 2 Augusti 2008) fuit musicus et politicus Germanicus, qui anno 1936 exsul in Nederlandiam migraverat. Ibi inter secundum bellum mundanum Iudaeis et aliis a nazistis vexatis auxilium dedit. Huius operis gratia paulo ante mortem die 11 Octobris 2007 decoratus est titulo iusto inter gentes.
Ab anno 1952 Reblin in Re publica democratica Germanica vixit. Sodalis SED factus est et ab anno 1963 legatus camerae popularis RDG fuit.
Lucius Papirius L.f. Mugillanus
Lucius Papirius L.f. Mugillanus (quando natus, quando mortuus sit, nescimus) senator Romanus patricio ex ordine ac vir publicus quinti saeculi a.C.n. fuit.
Otsego Comitatus (Michigania)
Otsego Comitatus  (Anglice:  Otsego County) est Michiganiae et ergo Civitatum Foederatarum Americae comitatus in Paeninsula Michiganensi Inferiori cui 23301 incolae (anno 2000) sunt. Comitatus, cuius caput est urbs Gaylord, anno 1875 creatus est. In hoc comitatu minima pars incolarum haud Anglice domu (3.8 %) loquitur.
Ferdinandus Lopes de Castanheda
Ferdinandus Lopes de Castanheda (Fernão Lopes de Castanheda; natus ante annum 1500; mortuus 1559) fuit historicus rerum Lusitanarum.
De vita
Ferdinandus Lopes de Castanheda fuit filius cuiusdam iudicis Lusitani qui in urbe Goa (eo tempore imperio Lusitano tributa) ab anno 1528 ad annum 1538 merebat. Filius ibi de re historica quaerebat; postea ad patriam reditus munus accensús apud universitatem Conimbrigensem tenuit. Mox opus magnum historicum coepit et ad decem volumina produxit, quorum primum anno 1551 editum est, octavum anno 1561. Regina Catharina a nobilibus imprecata editionem voluminum ultimorum vetavit.
Lingua Lesghica
Lingua Lesghica vel Lesgica est lingua Caucasica Boreorientalis est, qua loquuntur Lesghi. In Daghestania lingua officialis est, ubi plus quam 400 000 homines ea loquuntur. Praeterea, 180 milia membrorum diasporae in Atropatene Lesghice loquitur. Saeculo undevicesimo interdum litteris Arabicis Lesghi scripserunt. Anno 1927 scriptura Lesghica e litteris Latinis elaborata est, et post 1938 litteris Cyrillicis Lesghi utuntur.
Marcus Cornelius Nigrinus Curatius Maternus
Marcus Cornelius Nigrinus Curatius Maternus (nescimus, quando natus mortuusve sit) senator Romanus primo saeculo post Christum natum fuit. Erat equestri origine, patria eius Liria in provincia Hispania Citeriore. Erat tribunus militum Legionis XIV Geminae Moguntiaci. A Vespasiano imperatore, cum censor esset, anno 73/74 in senatum adlectus est. Tum erat legatus Legionis VIII Augustae in Germania Superiore. Adoptatus est a Curatio Materno poeta, familiari Taciti. Tum annis 79 ad usque 82 legatus Augusti pro praetore Aquitaniam administravit. Anno 83 consul suffectus creatus est. Tum legatus Moesiam provinciam anno 85 divisit et ad annum 89 legatus primus novae provinciae Moesiae Inferioris erat. Bellis ad Danubium gestis excelluit et ornatus est. Annis 95 ad 97 legatus Syriae fuit. Tum Nerva imperator veritus, ne Nigrinus purpuram petere in animo haberet, eum consulem suffectum II revocavit. Nigrinus autem in fundos suos se recepit.
Ancor che l'aigua per lo foco lassi
"Ancor che l'aigua per lo foco lassi" incipit carmen lyricum a Guidone de Columnis, scriptore Siculo, saeculo 13 Italiane scriptum. Hoc carmen Dantes Alagherius in opere suo Latino De vulgari eloquentia (2.5) citat.
Paulus Rentsch
Paulus Rentsch (1898-1944) fuit medicus dentarius Germanicus, natus die 29 Septembris 1898. Uxorem duxit et filium filiamque habuit.
Una cum Georgio Groscurth, Herberto Richter atque Roberto Havemann ad conventiculam secretam "Unionem Europaeam" contra Adolfi Hitler tyrannidem pugnantem pertinebat. Inter secundum bellum mundanum Iudaeis et aliis a nazistis oppressis auxilium dedit. Nazisti eum tamen die 5 Septembris 1943 repperunt et capite damnaverunt. Una cum Groscurth et Richter supplico affectus est in carcere Brandenburg-Görden die 8 Maii 1944. Beneficiorum gratia anno 2006 decoratus est titulo iusto inter gentes.
Cartas (Legazpi)
Cartas al Rey Don Felipe II sobre la expedicion, conquistas y progresos de las islas Felipinas (Scil. "Epistulae regi domino Philippo II de expeditione, debellationibus et progressibus insularum Philippinarum missae") sunt documenta a Michaele López de Legazpi inter annos 1564 et 1572 scripta, postea sub hoc titulo Hispali edita.
Iohannes Dayez
Iohannes Dayez, est magister et scriptor latinus natione Francogallus.
Vaticanus Latinus 3793
Liber manu scriptus Vaticanus Latinus 3793 est carminum lyricorum Italicorum collectaneum, saeculo XIII exeunte vel XIV ineunte ab amanuensibus quattuordecim exscriptum; qui liber olim in bibliotheca Angeli Colocci comprehensum hodie in Bibliotheca Apostolica Vaticana servatur. Carmina praebet 999, opera poëtarum multorum, inter quos enumerantur Guido de Columnis et Rusticus Philippi.
Lingua Aleutica
Lingua Aleutica vel Aleutia (ipsorum lingua Unangan) est una linguarum Escimaeo-Aleuticarum. Aleuti in insulis Aleuticis et in insulis Praefectoriis et in insulis Maris Beringiani aliis et in Alasca habitant. Circa 150 homines in terris Civitatum Foederatarum et circa 45 in Russia lingua Aleutica utuntur. Scriptura Aleutica primo anno 1826 e litteris Cyrillicis a  elaborata est multique libri orthodoxi editi sunt, sed postea perdita est. Solum post annum 1970 in Alasca abecedarium Aleuticum e litteris Latinis compositum elaboratum est, et post annum 1990 in insula Beringii ad usum scholae Aleuticae unicae ibi sitae abecedarium Cyrillicum renovatur.
Rivipullus
Rivipullus (Catalanice: Ripoll) est urbs 11 012 incolarum Cataloniae, in Gerundense provincia, et caput regionis Rivipollensis.
Receptis comitatuum Ceritaniae et Barchinonae finibus, anno 880 comes Wilfredus, appellatus Pilosus, condidit monasterium Benedictinum Sanctae Mariae ad fluminum Freser et Ticeri, sive Ticis, (catalanice: Ter) confluentiam ad refrequentandas cum novis incolis regiones inter Pyrenaeos et Barcinonem.
Iohannes Tahvanainen
Iohannes Tahvanainen est scriptor latinus natione Finnus.
Gioiosamente canto
"Gioiosamente canto" incipit carmen lyricum a Guidone de Columnis, scriptore Siculo, saeculo 13 Italiane scriptum. Hoc carmen pleniter in libro manu scripto Vat. Lat. 3793 servatur ("giudicie guido delecoloñe dimesina" adscriptum), olim in bibliotheca Angeli Colocci comprehenso, hodie in Bibliotheca Apostolica Vaticana.
Libro del conocimiento de todos los reinos
Libro del conocimiento de todos los reinos est liber Hispanice anno circiter 1385 scriptum quo peregrinatio per civitates omnis orbis terrarum a fratre Franciscano susceptum describitur et vexilla harum civitatum delineantur. Iter magna parte ficticium esse constat, sed primam descriptionem veram insularum Canariarum comprehendit. Imagines vexillorum cum insignia heraldica saepe consonant et multis casibus veras esse censentur.
Titulus plenus orthographiá priscá, sicut ad initium textus legitur, sequitur: Este libro es del conosçimiento de todos los reynos e tierras e señoríos que son por el mundo e de las señales e armas que han cada tierra e señorío por sy e de los reyes e señores que los proueen, scil. "Hic est liber cognitionis regnorum terrarumque dominiorumque omnium quae per mundum stant et insignium armorumque quae quisque terra dominiumque possidet et regum dominorumque qui ea [arma] provident".
Huius libri quattuor exemplaria manuscripta servantur:
Marcus Mélard
Marcus Mélard, est scriptor latinus natione Belga.
Lauritius Lauritzen
Familia, Iuventus et Munus
Familia origine Danica, pater faber erat. Ipse anno 1929 primus e familia Kieliae maturitatem adeptus est. Deinde Friburgi Brisgoviae et Kieliae iurisprudentiae atque rebus publicis studebat. Anno 1933 primam, anno 1937 secundam probationem accepit, iam 1936 doctor iurisprudentiae promotus est. Annis 1937 - 1945 pro Administratione Germanica Chemiae (Theod.: Reichsstelle Chemie) laboravit. Anno 1945 praeses officii Theodori Steltzer, praesidis superioris provinciae Slesvici et Holsatiae, nominatus est. Tum ad annum 1950 minister publicus in administerio rerum internarum huius terrae, annis 1953/1954 in eodem administerio Saxoniae Inferioris fuit.
Cursus honorum
Lauritzen ab anno 1929 sodalis SPD fuit. Anno 1954 magister civium superior Cassalae electus est. Anno 1963 Administer Iustitiae Hassiae electus est. 1 Decembris 1966 in consilio ministrorum Curtii Georgii Kiesinger (CDU) Administer Foederalis Aedificiorum nominatus est. Hunc magistratum et Gulielmo Brandt (SPD) cancellario foederali tenuit. Anno 1969 etiam primo legatus Dietae Foederalis Germaniae electus est. 7 Iulii 1972 etiam Administer Foederalis Cursus Publici et Administer Foederalis Commeatus factus est. Post electionem Dietae Foederalis 15 Decembris Administer Commeatus tantum mansit. Postquam Brandt cancellarius foederalis a magistratu se recessit, et Lauritzen consilium ministrorum reliquit. Ad usque mortem anno 1980 legatus Dietae Foederalis mansit.
Tarsicius Bertone
Tarsicius, vulgo Tarcisio Bertone S.D.B., iuris canonici eruditus et camerarius Camerae Apostolicae emeritus, die 2 Decembris 1934 ad Romanum Canapicensium Pedemontii natus est.
Vita
Alumnus fuit et (ab anno 1967) professor apud Pontificium Athenaeum Salesianum, mox etiam lector apud Pontificiam Universitatem Lateranensem. Fuit archiepiscopus Vercellensis ab anno 1991, archiepiscopus Genuensis ab 2002 usque ad 2006. Cardinalis presbyter anno 2003 creatus est titulo Sanctae Mariae Auxiliatricis in via Tusculana; ab anno 2008 est episcopus titularis Tusculanus.
Bertone conclavi mense Martio 2005 adfuit, qui Iosephum Ratzinger papam creavit. Benedicto XVI regnante, Bertone successor Cardinalis Angeli Sodano in magistratus Secretarii Status a die 15 Septembris 2006 est. Bertone a papa Benedicto XVI die 4 Aprilis 2007 etiam camerarius creatus est.
Mense Martio 2013 Bertone conclavi adfuit, quod Georgium Marium Bergoglio papam creavit. Inter congregationes generales alii cardinales eum acri subtilique ingenio et iudicio percensuerunt quia dicerunt Bertone munera sua male et improbe gessisse.
Die 31 Augusti 2013 nuntiatur novum Secretarium Statum et Tarcisii Bertone successorem Petrum Parolin esse mandatum die 15 Octobris 2013 rite suscepit.
Psychologia auctus
Psychologia auctus, sive psychologia auctús humani, est investigatio scientifica rationum per quas homines per cursum vitae mutantur. Quae provincia, primum solum infantiam et pueritiam tractans, crevit ut adulescentiam, auctum adultorum, aging, integrumque vitae comprehendat. Psychologi auctús cognitionem, sensum, moresque per vitam mutantís explicare volunt. Haec provincia mutatones trium generum (auctús corporei, auctús cognitivi, auctús socioemotionalis) tractat, intra quae sunt sollertiae motoricae, munera exsecutiva, intellegentia moralis, adeptio linguae, mutatio socialis, personalitas, auctus animi motuum, conceptum sui, formatio identitatis, aliaeque res.
Psychologia auctús gratiam naturae et educationis in ratione auctús humani ac rationes mutationis in contextu per tempora investigat. Multi investigatores tenentur ab interactionibus inter proprietates personalibus, moribus singulorum, resque circumiectorum, inter quas sunt contextus socialis et circumiecta aedificata. Disputationes ad psychologiam auctús adhuc spectantes essentialismum biologicum contra neuroplasticitatem et gradús auctús contra dynamicam auctús gradús curant.
Psychologia auctús varios comprehendit campos, quorum maximi fortasse sunt psychologia educationalis, psychopathologia puerorum, psychologia auctus forensica, auctus puerorum, psychologia cognitiva, psychologia oecologica, et psychologia culturalis. Inter psychologos auctus saeculi vicensimi maximi momenti erant Georgius Bronfenbrenner, Ericus Erikson, Sigmundus Freud, Ioannes Piaget, Barbara Rogoff, Esther Thelen, Leo Vygotskij.
Historia
Ioannes B. Watson et Ioannes Iacobus Russavius fundamenta hodiernae psychologiae auctús iecisse plerumque habentur. Russavius in Émile, ou De l'éducation, libro de educatione, trís partes aetatis humanae medio saeculo duodevicensimo descripsit, quae erant infantia, pueritia, adulescentia. Quamquam politici librum Lutetiae et Genavae incendebant, educatores illius temporis proposita Russaviana acriter acceperunt. Qui liber plerumque cur et quomodo rogat certae modificationes per hominis cursum vitae (de rebus cognitivis, socialibus, intellectualibus, personalibus) et auctus humanus per tempus fiunt. Multi theoristae huic provinciae psychologiae penitus profuerunt. Ericus Erikson, exempli gratiá, exemplar auctús psychologici proposuit graduum octo; Erikson, Sigismundi Freud similis, putabat homines se per gradús per vitam evolvi, quod eorum mores afficiat.
Psychologi qui theoriam auctús Caroli Darwinii saeculo undevicensimo exeunte accipiebant evolutionariam auctús psychologici descriptionem petere coeperunt. Vir magni momenti hic erat G. Stanleius Hall, psychologus audax, qui inter aetates pueritiae prioresque aetates humanitatis mutuas rationes invenire conatus est. Iacobus Marcus Baldwin, qui libellos de rebus conscientiae et mentis scripsit, in psychologiá auctús penitus versabatur. Sigismundus Freud, cuius notiones ad auctum mentis spectabant, perceptiones publicas insigniter affecit.
Aristides Briand
Aristides Briand (Portu Namneti natus die 28 Martii 1862 - Lutetiae obiit die 7 Martii 1932) fuit vir publicus, primus minister Franciae et Praeses consilii Francicus.
Psychologia auctus
Periodica
Inter academica psychologiae evolutionariae periodica magni sunt:
Aristides Briand
Vita
Anno 1926 post conventum Locarni inter praecipuas civitates Europae Briand Praemium Nobelianum Pacis una cum Germanico Gustavo Stresemann abstulit.
Etiam fuit minister rerum externarum et cum Francisco Billing Kellogg formationm Pactionis Briand-Kellogg de prohibitione belli invasionis vel lucri civitatum causa.
Collis Viminalis
Viminalis aut plenius Collis Viminalis est minor et infimus e septem collibus Romae. Hodie est Italicae Rei Publicae Ministerii Interioris sedes.
Heraclius II Heraclonas
Heraclius II vel Heraclonas fuit Imperator Romanus Orientalis a 25 Maii 641 ad Septembrem eiusdem anni. Fuit filius Heraclii I ex Martina, secundae uxoris imperatoris. Pater Heraclius Heraclonam cum Constantino III imperium post mortem ipsius recturum constituit. Sed Martina, mater Heraclii II, sola cum filio suo regere voluit. Tum 25 Maii Constantinus III mortem obiit, postquam filium suum Constantem II successorem fecit. Is iussu senatus et populi Constantinopoli imperator factus est, Heraclius II Heraclonas autem naso exciso, mater sua lingua excisa, Rhodum in exilium missi sunt. Ibi paulo post mortuus esse creditur.
Hugo Sebag-Montefiore
Hugo Sebag-Montefiore (natus die 5 Martii 1955) est causidicus, diurnarius et scriptor Anglicus etiam rerum historicarum, praecipue de Russia scribet.
Nexus externi
Iudicia de opere Dunkirk – Fight to the last man  in
Dierna
Dierna (Dacoromanice Orşova) est Romaniae urbs circiter 13.000 incolarum (anno 2007).
Iohannes Irmscher
Iohannes Irmscher, natus anno 1920 vitaque functus anno 2000, erat professor in Universitate Berolinensi Orientali et scriptor latinus.
Mons Esquilinus
Esquilinus, sive plenius Mons Esquilinus, est maior et altissimus e septem montibus Romanis. Hodie est etiam regio novae urbis Romae (Italiane Rione XV Esquilino).
Ducatus Burgundiae
Ducatus Burgundiae (Francice duché de Bourgogne) est antiqua civitas inter praesentem Germaniam et Franciam condita anno 880. Caput Ducatus urbs Divio erat. Anno 1477, postquam dux Carolus Temerarius ab Helvetiis in Grancione ac Murati et postea Nanceii a rege Franciae Ludovico XI profligatus est, Ducatus Franciae iunctus est et aliae terrae familiae Habsburgo cessae sunt, quia eodem anno ultima ducissa, Maria filia Caroli Temerarii, imperatori Sacri Romani Imperii Maximiliano I nupsit.
Stephanus Pfürtner
Stephanus Pfürtner (Gedaniae in urbe tunc ad Germaniam pertinenti natus die 23 Novembris 1922; mortuus die 2 Iulii 2012) fuit theologus Germanicus.
Stephanus Pfürtner inter secundum bellum mundanum tres mulieres Iudaeas a nazistis vexatas in domu sua celavit. Huius operis gratia anno 2006 decoratus est titulo iusto inter gentes.
Post bellum Pfürtner dominicanus fuit, sed anno 1974 ordinem reliquit et mulierem in matrimonium duxit, tamen theologiam apud universitatem Marburgensem usque ad annum 1988 docuit.
La mia gran pena e lo gravoso affanno
"La mia gran pena e lo gravoso affanno" incipit carmen lyricum a Guidone de Columnis, scriptore Siculo, saeculo 13 Italiane scriptum. Hoc carmen plene in libro manu scripto Vat. Lat. 3793 servatur ("giudicie guido delecoloñe dimisina" adscriptum), olim in bibliotheca Angeli Colocci comprehenso, hodie in Bibliotheca Apostolica Vaticana.
Přemysl Pitter
Přemysl Pitter (Pragae natus die 21 Iunii 1895; mortuus in Affolter am Albis die 15 Februarii 1976) fuit praeceptor Bohemicus et praedicator in ecclesia evangelica fratrum Bohemorum.
Henricus Thonar
Henricus Thonar, translator apud Communitatem Europaeam atque scriptor latinus et epistolographus natione Belga.
Přemysl Pitter
Přemysl Pitter, qui inter secundum bellum mundanum pueros Iudaeos a nazistis vexatos in schola sua celavit. Huius operis gratia anno 1966 decoratus est titulo iusto inter gentes.
Aureavallis
Aureavallis, vulgo Orval est abbatia a Benedictinis anno 1071 circa in Belgia condita, quae anno 1132 facta est Cisterciensis. Nomen Orval de verbis et Vasconico an, aurum, et Francogallico val vallis, derivatur.
Caseosaurus crosbyensis
Caseosaurus crosbyensis, cuius nomen E. C. Case dicatum, est dinosaurus qui in Triassico superiore in Texia vivebat. Posset eadem species chindesauri esse.
Mons Caelius
Caelius accurate Mons Caelius (antique Querquetulanus mons quia dives in quercubus) est unus e septem montibus Romae. Hodie est etiam nomen novae urbis Romae regionis (Italiane Rione XIX Celio).
Corabia
Corabia vel nomine classico Sucidava est Romaniae urbs circiter 20 000 incolarum (anno 2007).
Romanus Ericus Petsche
Romanus Ericus Petsche (natus in Gottschee, hodie Kočevje in Slovenia, die 3 Februarii 1907; mortuus in Ried im Innkreis anno 1993) fuit magister et pictor Austriacus, qui inter secundum bellum mundanum in Novi Sad familiae Iudaeam a nazistis vexatae auxilium dedit. Huius operis gratia anno 1983 decoratus est titulo iusto inter gentes.
Carolus Plagge
Carolus Plagge (Darmstadii natus die 10 Iulii 1897; ibidem mortuus die die 19 Iunii 1957) fuit miles Germanicus.
Vita
Plagge ab anno 1919 ad 1924 Darmstadii constructioni machinarum studebat. Anno 1939 miles conscriptus est. Carolus Plagge, qui Vilnae inter secundum bellum mundanum Iudaeis a nazistis vexatis auxilium dedit. Simulabat enim Iudaeos in officina operam dantes maximo usui esse ad bellum vincendum. Cuius operis gratia anno 2005 decoratus est titulo iusto inter gentes.
Aulus Vitellius (consul 32)
Aulus Vitellius (nescimus, quando natus sit, mortuus est anno 32) senator Romanus erat. Pater eius Publius Vitellius, eques Luceriae natus et rerum Augusti procurator erat. Aulo Vitellio tres fratres fuerunt: Ipse erat consul suffectus anno 32 et eodem anno mortuus est. Fuit "famosus cenarum magnificentia".
Lingua Cumucica
Lingua Cumucica (ipso vulgo qumuq til) ad linguas Turcicas pertinens, est lingua gentis Cumuc et una linguarum publicarum rei publicae Daghestaniae Foederationis Russicae. Circa 426 milia homines lingua Cumucica loquuntur. Ante annum 1929 interdum litterae Arabicae ad linguam Cumucicam exsignandam utebantur, anno 1929 abecedarium e litteris Latinis elaboratum est, sed latinizatione finita post annum 1938 lingua Cumucica litteris Cyrillicis cum aliquot supplementis utitur. Saeculo undevicesimo Cumucica lingua franca Caucasi Septentrionalis omnis fuit.
Christianus Laes
Christianus Laes, est philologus et scriptor latinus natione Belga.
Pisanus mons
Pisanus mons etiam Pisani montes ac Sancti Iuliani mons (Italiane: Monte Pisano), est mons Italiae mediae, in Tuscia regione, infra provincias Pisarum et Lucae. Cacumen, cui nomen est Serra culmen, altitudinem 917 m contingit.
Historia
"Assero eundem antiquitus Montem fuisse Pisanum cum eo qui S. luliani dicitur, ad cuius extremas radices via est quae Luca Pisas ducit et adhuc parietinae ibi sunt ecclesiae illius, quae S. luliani ab antiquissimo tempore dicebatur. Huius pars meridiem Pisanamque ditionem respicit ac a Lucensi dividit ex hac parte salubria Pisana Balnea adhuc existunt. Pars alia quae boream prospicit in Lucensi comitatu recensetur, et mons Pisanus ac Eremiticus aequae dicitur."—Franciscus Maria Fiorentini, De Hetruscae pietatis originibus (Lucae: 1701, 4°, p. 123).
Aevo Medio, Mons Pisanus fuit locus sacrae peregrinationis, quoniam illo tempore in monte multi anachoretae in oratione et in vita solitaria abscesserunt et mons Eremiticus dictus est.
Abbas Maria Benedictus
Abbas Maria Benedictus (natus Pierre Péteul in vico Bourg d'Iré die 30 Martii 1895; mortuus die 5 Martii 1990) fuit Franciscanus Francicus.
Abbas Maria Benedictus, qui Massiliae in monasterio vivebat, inter secundum bellum mundanum Iudaeis et aliis a nazistis oppressis auxilium dedit. Huius operis gratia decoratus est titulo iusto inter gentes.
Amatus Césaire
Amatus Césaire, nomine pleno Aimé Fernand David Césaire (natus in Basse-Pointe Martinicae die 26 Iunii 1913; mortuus apud Fort-de-France eiusdem insulae die 17 Aprilis 2008) fuit scriptor et politicorum peritus Francicus. Alumnus fuit Lycei Ludovici Magni et Scholae Normalis Superioris; contra colonialismum phyletismumque pugnavit.
Carmania
Carmānia (Lingua Graeca Antiqua:, Lingua Persica Antiqua:  * Karmāna, Lingua Persica Moderna: کرمان Kermān) quondam Imperii Persarum satrapia, nunc est una e triginta provinciis Iraniae. Caput fuit et est Carmana.
Lingua Nogaica
Lingua Nogaica vel Nogaiensis (ipso vulgo ногай тили, tr. nogai tili) ad linguas Turcicas pertinens, est lingua gentis Nogai et una linguarum publicarum rerum publicarum Daghestaniae et Karaczaevo-Circassiae Foederationis Russicae. Circa 87 milia homines lingua Nogaiensi loquuntur. Ante annum 1928 interdum litterae Arabicae ad linguam Nogaiensem exsignandam utebantur, anno 1928 abecedarium e litteris Latinis elaboratum est, sed latinizatione finita post annum 1938 lingua Nogaiensis litteris Cyrillicis cum aliquot supplementis utitur. Anno 1950 abecedarium Nogaiense Cyrillicum paululum mutatum est.
Demetrius Pešev
Demetrius Pešev (natus Velebusdi die 13 Iunii secundum calendarium Iulianum, die 25 Iunii secundum Gregorianum 1894; Sophiae mortuus die 22 Martii 1973) fuit causidicus et politicus Bulgaricus.
Demetrius Pešev, qui tunc parlamenti praeses erat, inter secundum bellum mundanum Iudaeis aliisque a nazistis oppressis auxilium dedit ac manifeste contra Iudaeorum persecutiones reclamavit. Huius operis gratia anno 1973 decoratus est titulo iusto inter gentes.
Certamen mundanum harpasticum
Certamen mundanum harpasticum est certamen summum, tam mulierum turmis quam virum, cui singularum nationum optimae turmae harpastum XV lusoribus intersunt. Certamen anno 1987 incipit. Etiams si fuerunt olim certamina dua (viribus ac mulieribus), ab anno 2019 ob decretum ambo singulum certamen fiant.
Iohannes Maria Wellen
Iohannes Maria Wellen (natus Cliviae anno 1932; mortuus Emmerich in urbe mense Septembri 1992) fuit musicus, compositor musicae, et magister cappellae Germanicus, qui eleganter organo musico ludebat et locutor scriptorque nostrae linguiaefuit. Seminaria Latina concentibus musicis pulchre ornare solebat. Fuit etiam fidelis francomurarius.
Vita
Post studia musicae, Germanisticae et philologiae classicae Coloniae Agrippinensi ab anno 1954 ad annum 1957 perfecta, factus est alumnus musici Bernardi Aloisii Zimmermann.